Kid Grid

Kid Grid ( Infana Krado) estas labirinta videoludo kiu multe inspiriĝas de Amidar (1982). Ĝi estis verkita de Arti Haroutunian por 8-bitaj Atari-komputiloj kaj eldonita de Tronix en 1982. Versio por Commodore 64 fare de la sama programisto aperis en 1983.Kid Grid ĉe Lemon64 En Kid Grid, la ludanto moviĝas laŭ la horizontalaj kaj vertikalaj linioj de la ludkampo, ŝanĝante ilin de punkteca griza al plena blua. Kiam ĉiuj linioj ĉirkaŭ kvadrato estas kompletigitaj, la kvadrato estas plenigita. Mortigaj estaĵoj persekutas la ludanton.

Ludomaniero
La celo estas la kolorigo de ĉiuj linioj sur la krado moviĝante super ili, kaptante 35 kvadratojn entute. Kvar persekutantoj mortigas la ludanton ĉe kontakto : Moose, Squashface, Muggy, kaj Thuggy. Ili aspektas unike, sed kondutas same. Demandosignoj hazarde aperas en kelkaj kvadratoj kaj donas krompoentojn kiam kaptitaj. Premante la stirstangan butonon momente paralizas la malamikojn, tiel ke ili ne plu moviĝas kaj estas trapaseblaj de la ludanto (analoge al "saltetoj" en Amidar). Fiksita nombro de paralizoj estas disponebla.

Estas kvin elekteblaj malfacilec-niveloj, kaj la ludo povas esti ludata kun 3, 5, aŭ 7 paralizoj.

Disvolvo
Arti Haroutunian verkis Kid Grid dum du monatoj uzante la asemblilan kartoĉon de Atari. Li mem programis la Commodore 64-version. Tronix publikigis revuajn anoncojn reklamantajn ambaŭ Kid Grid kaj alian ludon de Haroutunian, Juice!, menciinte lian nomon.

Recenzo
La recenzisto de Antic nomis ĝin "la plej ekscita mutacio de Pac-Man kiun mi iam ludis." David H. Ahl kritikis la simplismajn sonajn efektojn, sed konkludis, "Ĉio en ĉio, ni trovis ke Kid Grid estas unu el la plej lueble kaj allogaj ludoj ĉirkaŭe. Ĝi estas ĉarma, rapida, kaj amuza."

En Electronic Games legeblas, ke "la ludmekaniko sola igas ĉi tion unu el la plej devigaj, tute allogaj defioj en la mondo de komputila ludado" kaj "Kid Grid estas plena je ludvaloro ĝis siaj oreloj kaj sufiĉe rapida por konkuri eĉ kun sia inspiro, Amidar." Electronic Fun with Computers & Games ankaŭ komparis Kid Grid kun Amidar, tamen rimarkante tri diferencojn : "la krado estas kvadrata, ne neregula... ne estas bonusraŭndo (aŭ bonuspoentoj por finado de krado) kaj la monstroj estas pli deciditaj mortigi vin kaj malpli celas amuziĝi." Creative Computing eĉ nomis ĝin "bona hejma versio de arkada sukceso".

En "C−"-recenzo, Addison Wesley Book of Atari Software 1984 skribis, "la absoluta simpleco de la ludo laboras kontraŭ ĝi post ripetita ludado. Estas nur unu labirinto kaj simpla strategio por resti unu paŝon antaŭ la persekutantaj estaĵoj."

 Referencoj 

 Eksteraj ligiloj 
Kid Grid ĉe MobyGames ()

Kategorio:Videoludoj aperintaj en 1982
Kategorio:Labirintaj videoludoj
Kategorio:Videoludoj ludeblaj per 8-bitaj Atari-komputiloj
Kategorio:Videoludoj ludeblaj per Commodore 64
Kategorio:Videoludoj kreitaj en Usono